
אגודת התעופה הכללית בישראל
Israel Association of General Aviation

מפגש עם הרמטכ"ל במגדל העמק
ביום שישי 5.11.2010 הוזמנו לפגישה עם הרמטכ"ל רא"ל- גבי אשכנזי במגדל העמק, התלווה אלי אשר נחמיאס מנהל טייסת 10 היוצא.

הרמטכ"ל היה אורח העיר מגדל העמק לשם קבלת אזרח כבוד ופגישה לפני גיוס  עם תלמידי י"ב בעיר.

לפני נאומו בפני התלמידים התכנסנו באולם במתנ"ס-הרמטכל, עוזרו ....דובר צה"ל(נציגו) מפקד המרחב. ראש העיריה, סגנו, מנהל אגף החינוך ועוזריו...מפקד טייסת 117 מרמת דוד סא"ל י'...הטייס ארז מ-117 שמלווה את הפרוייקט מראשיתו, מנהלת בית הספר יוספטל גב' נעמי יאיר, מנהל תיכון רוגוזין, הפסיכולוג מאמן מר ראובן צמח והילד אלי מכיתה ו' שמשתתף בפרוייקט.

כן נכחו 10 קצינים וקצינות מבוגרי מגדל העמק.

פתח את הדיון מפקד המרחב שהציג את נתוני הגיוס בעיר...וסקר את הפעולות שנעשות לקשר של הצבא עם הקהילה בעיר.

לאחריו הציג ראש העיר את הנוכחים ואת הפרוייקט המיוחד של טייסת המתנדבים 10 בשיתוף פעולה עם חיל האויר טייסת 117.

המשיך מפקד הטייסת סא"ל י' הציג בפני הרמטכ"ל את פעילות הטייסת לטובת הילדים שנבחרו לפרוייקט. אחריו פירט הטייס רב סרן ארז באמצעות מצגת את עבודת הטייסים עם הילדים בתחומים שונים כולל הפעילות שנעשית עם הילדים בביקוריהם בבסיס.

מנהלת בית הספר גב' נעמי יאיר ציינה שהפרויקט הזה שמתנהל כבר בשנה השלישית מועמד לפרס החינוך ההתיישבותי והפך להיות יוקרתי ביישוב שעוד מוסדות ובתי ספר התקנאו בהם ורוצים להשתלב בזה .

מנהל בית ספר רוגוזין קלט כבר ילדים שעברו את הפרוייקט הזה וציין שהם משתלבים ומצטיינים בתיכון...הפרוייקט הזה תרם להם המון.

ראובן צמח הציג את עצמו בפני הרמטכ"ל כאחד שגדל במגדל העמק ובנערותו היה במקום של הילדים האלה ובשלב מסוים בצבא ...התעשת וחצה לצד השני...עשה בגרויות למד פסיכולוגיה...סיים בהצטיינות תואר שני וכיום מנהל את הפרוייקט הזה כעבודת הדוקטורט שלו.

העקרון של ההשקפה הזו זה המיתוס( אנחנו הטייסים האזרחים וטייסת 117) מול הכאוס שזה הילדים שנמצאים בצד השני...החלש, ובית הספר יחד איתו מחנכים ומכוונים אותם למוטיבציה הצלחה ערכים ומנהיגות...וזה הביא למהפך בהתנהגותם בחברה והישגיהם האישיים בלימודים.
לאחריו דיבר: אלי,  הילד מכיתה ו' (בבטחון עצמי מרשים) הוא סיפר לרמטכ"ל על איך שהוא היה לפני השתלבותו בפרוייקט( ילד מרביץ מקלל משתולל בבית ובבית הספר, לא אהב ללמוד, הישגים נמוכים בלימודים...) והיום חלה אצלו תפנית והוא התבגר....התמתן עם מוטיבציה לערכים מנהיגות והשתפר מאד בלימודים. הילד חימם את הלב  וריגש את כולנו.

כיאה למעמדים כאלה הוקצבו לי דקותיים לדבר ותמצתתי  בפני הרמטכ"ל על אגודת התעופה הכללית שמונה כ-600 חברים מתוכם כ-60 טייסים מתנדבים בטייסת 10 שאני מנהלה.

הדגשתי שהפעילות ההתנדבותית (ההדרכתית וההטסות) נעשית מזמנם הפרטי וכיסם הפרטי של הטייסים.
סקרתי בפניו את היקף הפעילות שלנו 3 חוגים בצפון 2 בדרום כ-15 במרכז( הדגשתי שזה מיועד לנוער בשוליים....נוער בסיכון) הטסת פרוייקט צהלה, הטסת יתומי צה"ל ביום העצמאות, הטסת ילדים חולים,ונכים, וכן טיסות עבור קרן קיימת לאיתור שריפות וכריתת עצים.
לסיכום ביקשתי מהרמטכ"ל לאור ההצלחה הגדולה של הפרוייקט במגדל העמק (כשצלע אחת זה בית הספר, הצלע השניה זו טייסת 117, והצלע השלישית זה המתנדבים האזרחים של טייסת 10) שהצבא ימנף ויישם את המודל הזה בעוד טייסות בחיל האויר שיאמצו את החוגים והמוסדות החינוכיים בשיתוף עם אגודת התעופה הכללית.

הרמטכ"ל סיכם והדגיש שהוא רואה את מעורבות הצבא בחינוך ושיתוף עם הקהילה כערך עליון ונושא החינוך לנוער זה אמור להיות היעד המרכזי בסדר היום הציבורי, הילדים האלה הם העתיד והם יישבו בעוד שני עשורים בכסאות האלה ינהלו וינהיגו את המדינה, הוא מאד מעריך את הפעילות שלנו.

יש לציין שכל הדוברים ציינו לשבח את הפעילות ההתנדבותית של טייסת 10.

כולי תקווה שהרמטכ"ל ינסה לקדם את המודל הזה לפני שהוא עוזב או לפחות יידע את מחליפו גלנט.

אגב, פונים אלי יותר ויותר מוסדות חדשים ומבקשים שנעביר גם אצלהם את החוגים האלה.
אני זקוק לעוד מתנדבים שיהיו מוכנים לתרום מזמנם בהדרכת החוגים.

תודה לאשר נחמיאס שהתלווה אלי למפגש ושממשיך ללוות את הפרוייקט במגדל העמק.

